Diari Oficial de la Generalitat Valenciana


Sumari del DOGV 7974, del 07-02-2017 (2017/909)

RESOLUCIÓ de 2 de febrer de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de sis beques per a la realització de pràctiques professionals en matèria de transparència i participació ciutadana en les dependències d'aquesta conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7974

Data del DOGV
:   07-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/909


Data del document
:   02-02-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 2 de febrer de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de sis beques per a la realització de pràctiques professionals en matèria de transparència i participació ciutadana en les dependències d'aquesta conselleria. [2017/909]  
Per mitjà de l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, s'aproven les bases reguladores de concessió de beques per a la realització de pràctiques professionals en els òrgans directius competents en matèria de transparència, responsabilitat social, foment de l'autogovern, participació ciutadana, cooperació al desenvolupament, atenció a la ciutadania, qualitat en la prestació de serveis públics o inspecció de serveis, publicades en el Diari Oficial de la Generalitat Valenciana número 7916, de data 14 de novembre de 2016.  
El Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, va establir, entre unes altres, la Conselleria de Transparència, Responsabilitat Social, Participació i Cooperació, amb competències en matèria de transparència, responsabilitat social, foment de l'autogovern, participació ciutadana i cooperació al desenvolupament, i el Decret 103/2015, de 7 de juliol, del Consell, va establir l'estructura orgànica bàsica de la Presidència i de les conselleries de la Generalitat.  
El Decret 160/2015, de 18 de setembre, del Consell, va aprovar el Reglament orgànic i funcional de la Conselleria de Transparència, Responsabilitat Social, Participació i Cooperació, destacant que aquesta conselleria és el màxim òrgan encarregat de la direcció i execució de la política del Consell en determinades matèries, entre unes altres, transparència de l'activitat pública i participació de la societat civil i ciutadana, la qual cosa exerceix a través d'òrgans superiors, centres directius i unitats administratives; fonamentalment a través de la Direcció General de Transparència i Participació, i també de la Subdirecció General del Gabinet Tècnic en el referit a les seues funcions, unitat adscrita a la Sotssecretaria, encarregada de prestar assistència tècnica a les persones titulars de la Conselleria, Secretaria Autonòmica i als directors generals en tot el que es requerisca.  
Una de les actuacions previstes per a l'exercici 2017 previstes en el Pla Estratègic de Subvencions 2016-2019 d'aquesta conselleria, és la de completar la formació de jóvens titulats o titulades universitaris o universitàries en l'àmbit de la transparència i la participació ciutadana, per mitjà de la realització de pràctiques professionals en les dependències de la Conselleria de Transparència, Responsabilitat Social, Participació i Cooperació.  
Les beques a concedir en desplegament de la present convocatòria no estan subjectes a la política de la competència de la Unió Europea en matèria d'ajudes públiques i, per tant, no precisen notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que quant a la qualitat de les persones beneficiàries i de l'objecte de les beques, realització de pràctiques professionals, aquestes accions subvencionables no afecten la competència, ni als intercanvis comercials entre els estats membres, i tampoc afavoreixen a determinades empreses o produccions. Amb la percepció de les esmentades beques no hi ha cap avantatge econòmic, ni desenvolupament d'activitat econòmica en el mercat relacionada amb l'oferta de béns i serveis que permeta la possibilitat de falsejament de la competència en els esmentats intercanvis, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
  
En virtut del que s'exposa i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, i la resta de normativa d'aplicació, resolc:  
  
Primer. Objecte  
Convocar la concessió, en règim de concurrència competitiva, de sis beques en matèria de transparència i participació ciutadana, per a completar la formació de jóvens titulats o titulades universitaris o universitàries, per mitjà de la realització de pràctiques professionals en les dependències de la Conselleria de Transparència, Responsabilitat Social, Participació i Cooperació durant els exercicis 2017 i 2018, dirigides a la millora i especialització professional de les persones amb les següents titulacions oficials universitàries: llicenciatura o grau en Sociologia, Dret, Publicitat i Relacions Públiques, Gestió i Administració Pública i Ciències Polítiques.  
  
Segon. Bases reguladores de la convocatòria  
La convocatòria s'ajustarà a les bases reguladores aprovades per l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de beques per a la realització de pràctiques professionals en els òrgans directius competents en matèria de transparència, responsabilitat social, foment de l'autogovern, participació ciutadana, cooperació al desenvolupament, atenció a la ciutadania, qualitat en la prestació de serveis públics o inspecció de serveis, publicada en el DOGV número 7916, de data 14 de novembre de 2016 (d'ara en avant Ordre 7/2016).  
  
Tercer. Finançament  
Les beques previstes en la present convocatòria es finançaran amb càrrec a l'aplicació pressupostària 79.20.96.512.91.7, línia de subvenció S4049000 del pressupost de la Generalitat per a l'exercici 2017, i el seu equivalent per a l'exercici 2018, condicionada a l'existència de crèdit adequat i suficient en els Pressupostos de la Generalitat per a l'exercici 2018, segons el següent desglossament per anualitats:  
Anualitat 2017: 53.000 euros.  
Anualitat 2018: 22.000 euros.  
Import total màxim: 75.000 euros.  
  
Quart. Nombre de beques i unitat de realització  
1. Les beques a concedir seran sis, i estaran destinades a llicenciat/des o graduats/des en les titulacions que a continuació es detallen i segons la distribució següent:  
Titulació en Sociologia: dues beques.  
Titulació en Dret: una beca.  
Titulació en Publicitat i Relacions Públiques: una beca.  
Titulació en Gestió i Administració Pública: una beca.  
Titulació en Ciències Polítiques: una beca.  
2. Les pràctiques es realitzaran en la seu de la Conselleria de Transparència, Responsabilitat Social, Participació i Cooperació, en les unitats administratives amb funcions en matèria de transparència i participació ciutadana, segons el següent detall:  
a) Subdirecció general o subdireccions generals adscrites a la Direcció General de Transparència i Participació:  
- Títol universitari en Sociologia: una beca.  
- Títol universitari en Dret: una beca.  
- Títol universitari en Publicitat i Relacions Públiques: una beca.  
- Títol universitari en Gestió i Administració Pública: una beca.  
b) Subdirecció General del Gabinet Tècnic:  
- Títol universitari en Ciències Polítiques: una beca.  
- Títol universitari en Sociologia: una beca.  
3. La direcció tècnica, supervisió i tutoria de les beques s'exercirà, respectivament, per la persona o persones titulars de la subdirecció general o subdireccions generals de la Direcció Transparència i Participació, i de la Subdirecció General del Gabinet Tècnic, o persones que les substituïsquen.  
  
Cinqué. Requisits de les persones beneficiàries  
1. Les persones sol·licitants de les beques hauran de complir, en la data de finalització del termini de les sol·licituds, els requisits següents:  
  
a) No ser major de 35 anys.  
b) Estar en possessió d'una de les titulacions enunciades en el resolc quart de la present convocatòria, sempre que no hagen transcorregut més de cinc anys des de la finalització dels estudis.  
c) No haver sigut beneficiari o beneficiària de beques de pràctiques professionals en la Generalitat per un període igual o superior a 36 mesos.  
d) No trobar-se incurs o incursa en les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, la qual cosa s'acreditarà per mitjà de la declaració responsable inclosa en el model de sol·licitud, accessible en la seu electrònica de la Generalitat, https:// sede.gva.es.  
e) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals. Les persones amb discapacitat en les quals no concórrega aquest impediment podran al·legar la seua condició als efectes de dirimir el possible empat que puga produir-se.  
2. Els que en el moment de publicar-se la corresponent convocatòria ja estiguen gaudint d'una beca de pràctiques professionals en la Generalitat, no podran optar a una nova beca, excepte en els casos següents:  
  
a) Que es concórrega a la mateixa beca que ja s'està gaudint per haver sigut obtinguda en una convocatòria anterior.  
b) Que resten menys de dos mesos per a la finalització de la beca de què ja gaudeixen les persones sol·licitants.  
3. La no presentació de la persona aspirant a l'entrevista/prova comportarà la seua exclusió de la convocatòria.  
  
Sisé. Termini, lloc i forma de presentació de les sol·licituds  
1. Les persones aspirants a obtindre una beca presentaran, exclusivament per via electrònica, una única sol·licitud i el currículum de forma completa, segons models normalitzats, en el termini de 20 dies naturals comptats a partir de l??endemà de la publicació de la present resolució en el Diari Oficial de la Generalitat Valenciana.  
2. Ambdós documents són obligatoris i estaran accessibles en la seu electrònica de la Generalitat, https://sede.gva.es. A l'omplir aquests formularis s'obtindrà l'autobaremació inicial dels mèrits adduïts en el currículum, que es calcularà de forma automàtica a partir de la informació aportada en el mateix. El resultat de l'esmentada baremació es visualitzarà com un camp més del formulari.  
3. El lloc i forma de presentació de les sol·licituds s'ajustaran al que preveu l'article 5 de l'Ordre 7/2016.  
  
Seté. Ordenació i instrucció  
L'ordenació i instrucció del procediment, per a la concessió de les beques convocades, correspondrà a la Direcció General de Transparència i Participació.  
  
Huité. Presentació de documentació acreditativa dels mèrits  
1. El règim per a la presentació acreditativa dels mèrits serà l'establit en l'article 7 de l'Ordre 7/2016. Junt amb la sol·licitud i al currículum presentat per via electrònica no s'acompanyarà cap documentació.  
2. En desplegament del que preveu l'apartat 2 del mencionat article 7 de l'Ordre 7/2016, quan es faça públic el resultat de l'autobaremació inicial dels mèrits detallats en el currículum, l'òrgan instructor, a la vista d'això, assenyalarà el nombre de sol·licitants que hauran de presentar la documentació acreditativa dels mencionats mèrits, així com el termini per a això. La documentació acreditativa a aportar serà la següent:  
  
a) Còpia del DNI o document d'identitat de qualsevol dels països membres de la Unió Europea. La comprovació directa de les dades d'identificació podrà ser demanada per l'Administració sempre que l'interessat haja expressat el seu consentiment. Es presumirà que la consulta o obtenció és autoritzada per la persona interessada llevat que conste en el procediment la seua oposició expressa. En aquest cas, la persona sol·licitant quedarà obligada a presentar la còpia del document d'identitat.  
  
b) Còpia del títol universitari corresponent a cada titulació, expedit o homologat a Espanya.  
c) Certificat de l'expedient acadèmic amb la nota mitjana oficial ponderada en un sistema de puntuació entre 5 i 10 punts.  
d) Programa de les assignatures cursades que justifiquen l'especialització acadèmica en matèries relacionades amb la beca.  
e) Còpia dels certificats acreditatius dels coneixements de valencià i altres idiomes.  
f) Còpia de qualsevol altre document que acredite la possessió de títols, màsters, cursos, mèrits docents, investigadors o professionals que es desitgen al·legar.  
g) L'experiència professional i laboral s'acreditarà exclusivament per mitjà de la presentació d'informe de vida laboral i còpia de contractes o certificacions d'empresa que reflectisquen l'activitat professional i laboral relacionada directament amb la beca.  
h) Documentació que acredite trobar-se en algun dels supòsits establits en el punt 2 de l'article 11 de l'Ordre 7/2016, que determinen la preferència de la concessió de la beca en cas d'empat en la valoració.  
  
3. A fi d'agilitzar al màxim la tramitació, es recomana que, preferentment, la presentació dels documents esmentats es faça en el registre de la seu dels serveis centrals de la Conselleria de Transparència, Responsabilitat Social, Participació i Cooperació, en passeig Albereda, 16, de València. Si la presentació es realitza en qualsevol altre registre habilitat, es comunicarà la citada circumstància a la Direcció General de Transparència i Participació, correu electrònic juacpivoeufkjqzacxnwa@hma.nx, a fi de tindre coneixement del fet als efectes de planificació del procés selectiu.  
  
Nové. Comissió avaluadora  
De conformitat amb l'article 8 de l'Ordre 7/2016, la comissió avaluadora per a la present convocatòria estarà formada per:  
a) Presidència  
Titular: Ana Ródenas Peris, subdirectora general de Transparència i Participació.  
Suplent: Julián Delgado de las Marinas, cap del Servei de Participació Ciutadana i de la Societat Civil.  
b) Secretaria  
Titular: Francisco Belenguer Rodríguez, cap de la Secció Pressupostària i Auditories.  
Suplent: Beatriz Serón Costa, cap del Servei de Transparència en l'Activitat Pública.  
c) Vocals  
Titular: Jaume Alandes López, subdirector general del Gabinet Tècnic.  
Suplent: Esther Espert Segarra, cap del Servei d'Informes i Activitat Parlamentària.  
Titular: Pablo Ruiz Tomás, tècnic d'Accions Institucionals.  
Suplent: Rosa Ana Escrivá Olaso, cap del Servei de l'Oficina de Suport al Consell de Transparència i Accés a la Informació.  
  
Deu. Òrgan competent per a resoldre, termini de resolució i notificació  
1. Basant-se en el que s'estableix en l'article 9 de l'Ordre 7/2016, la facultat de resoldre la concessió de beques de pràctiques professionals, que correspon a la persona titular de la Conselleria de Transparència, Responsabilitat Social, Participació i Cooperació, es delega en la persona titular de la Direcció General de Transparència i Participació.  
  
2. El termini màxim per a dictar i publicar la resolució de concessió de les beques serà de tres mesos a comptar de l'endemà de la data de publicació de la present resolució, sense perjuí que puga ampliar-se en els termes previstos per la normativa reguladora del procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
  
Onze. Procediment de selecció  
1. El procediment de selecció de la present convocatòria es correspondrà amb el que s'estableix en l'article 10 de l'Ordre 7/2016.  
2. Les resolucions que es dicten esgoten la via administrativa i contra elles podrà interposar-se, potestativament, recurs de reposició davant de l'òrgan que les va dictar, en el termini d'un mes a comptar de l'endemà de la publicació de la resolució corresponent, o recurs contenciós-administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà al de la publicació de la resolució corresponent. Tot això sense perjuí de la interposició, per part de les persones interessades, de qualsevol altre recurs que estimen pertinent.  
  
  
Dotze. Barem  
Els criteris que serviran de base per a l'atorgament de les beques convocades per mitjà de la present resolució seran els previstos en l'article 11 de l'Ordre 7/2016.  
  
Tretze. Quantia i duració de les beques  
1. La quantia de les beques corresponents a la present convocatòria s'ajustarà al que preveu l'article 12 de l'Ordre 7/2016.  
2. El període de duració de les beques serà de dotze mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana. El període de duració podrà prorrogar-se sense necessitat de nova convocatòria, per un període màxim de dotze mesos addicionals, sempre que existisca crèdit adequat i suficient i que l'exercici de l'activitat que s'està efectuant així ho requerisca o aconselle.  
  
Catorze. Pagament i justificació  
Als efectes de pagament i justificació de les beques, caldrà ajustar-se al que estableix l'article 14 de l'Ordre 7/2016.  
  
Quinze. Règim d'incompatibilitats i obligacions de la persona beneficiària  
Als efectes del règim d'incompatibilitats i de les obligacions de la persona beneficiària de la beca, caldrà ajustar-se al que disposen els articles 15 i 16 de l'Ordre 7/2016.  
  
Setze. Facultats d'interpretació i incidències  
1. En aplicació del que disposa l'article 19 de l'Ordre 7/2016, la persona titular de la Direcció General de Transparència i Participació resoldrà, per delegació de la persona titular de la Conselleria de Transparència, Responsabilitat Social, Participació i Cooperació, els dubtes, els possibles conflictes, així com les incidències que es puguen plantejar en el període de gaudiment de la beca.  
2. Així mateix, en cas de renúncia a la beca concedida, decidirà sobre la conveniència de cobrir les vacants basant-se en les bosses de reserva constituïdes a aquest efecte.  
  
Dèsset. Mitjans de publicació dels distints tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional en internet, https://sede.gva.es, així com en la pàgina web de la Conselleria de Transparència, Responsabilitat Social, Participació i Cooperació.  
  
Díhuit. Efectes  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Contra el que disposa la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
València, 2 de febrer de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.